Tarybos reglamentas (EEB) Nr. 2742/80
1980 m. spalio 27 d.
dėl EEB ir Libano bendradarbiavimo tarybos sprendimo Nr. 3/80, keičiančio Bendradarbiavimo susitarimo tarp Europos ekonominės bendrijos ir Libano Respublikos protokolą dėl sąvokos "kilmės produktai" apibrėžimo ir administracinio bendradarbiavimo metodų taikymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi Bendradarbiavimo susitarimas tarp Europos ekonominės bendrijos ir Libano Respublikos [1] buvo pasirašytas 1977 m. gegužės 3 d. ir įsigaliojo 1978 m. lapkričio 1 d.;
kadangi pagal Protokolo dėl sąvokos "kilmės produktai" ir administracinio bendradarbiavimo metodų 25 straipsnį EEB ir Libano bendradarbiavimo taryba priėmė sprendimą Nr. 3/80, keičiantį Protokolo nuostatas dėl kilmės nustatymo taisyklių;
kadangi minėtas sprendimas turėtų galioti Bendrijoje,
PRIĖMĖ ŠĮ REGLAMENTĄ:
1 straipsnis
EEB ir Libano Bendradarbiavimo tarybos sprendimas Nr. 3/80 taikomas Bendrijoje.
Sprendimo tekstas pridedamas prie šio reglamento.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1980 m. lapkričio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1980 m. spalio 27 d.